· Подаци о купцу првог стана
У овом дијелу се уносе лични подаци подносиоца захтјева (купца стана):
1. Име и презиме: Унијети тачно име и презиме како је наведено у личној карти и купопродајном уговору.
2. Адреса пребивалишта: Уноси се званична адреса из ЦИПС документа (увјерења о пребивалишту). Ова адреса не мора бити адреса купљеног стана, већ она на којој сте званично пријављени у тренутку предаје овог захтјева. 
3. ЈМБГ: Ваш јединствени матични број грађана (13 цифара).

· Подаци о продавцу стана
Овдје се уносе подаци о обвезнику ПДВ-а од којег сте купили стан:
1. Назив продавца: Пуни назив фирме/инвеститора из уговора о купопродаји или са пореске фактуре
2. Адреса сједишта: У ово поље уноси се службено сједиште фирме продавца (то не мора бити мјесто у којем се налази стан, него се овдје уноси мјесто у којем продавац има службено сједиште своје фирме, нпр. Бана Лазаревића бб, Бања Лука).
3. ПДВ ИБ: У ово поље уноси се ПДВ идентификациони број продавца који је наведен на пореској фактури или у уговору о купопродаји некретнине.
I Подаци о члановима породичног домаћинства по основу којих купац захтијева поврат ПДВ-а:
Ова табела се попуњава само ако поврат ПДВ-а тражите и по основу чланова Вашег домаћинства (чиме остварујете право на додатну квадратуру). Податке је потребно унијети за сваког члана домаћинства посебно.
· Име и презиме: Подаци за супружника, дјецу или друге чланове који са Вама живе у заједничком домаћинству.
· Адреса пребивалишта: Уноси се тренутна званична адреса пребивалишта тог члана породице из ЦИПС-а, иста као и адреса пребивалишта подносиоца захтјева (купца стана).
· Сродство: Уписује се породична повезаност са купцем (нпр. супруга, син, кћерка, родитељ, брат, сестра, усвојеник и сл.)
· ЈМБГ: Уписује се јединствени матични број грађана (13 цифара) за сваког пријављеног члана домаћинства.
II Подаци о купопродајном уговору и купљеном стану 
У овом дијелу захтјева уносите податке из пратеће документације која се уз захтјев доставља.
· II.1 Број и датум фактуре/уговора: Унесите број и датум уговора о купопродаји некретнине, као и број и датум пореске фактуре коју Вам је издао продавац. 
· II.2 Датум укњижбе: Датум када је у земљишнокњижном уреду (катастру/грунту) уписано Ваше право власништва над некретнином. 
· II.3 Укупна површина  купљеног стана: Укупна квадратура стана из уговора/ЗК изватка (нпр. 65,50м2). 
· II.4 Површина стана за коју се подноси захтјев: Квадратура за коју законски имате право на поврат. (Нпр. ако купац има право на 40м2 за себе, а стан има 65м2, овдје се уписује лимит од 40м2, под условом да не остварује поврат на чланове заједничког домаћинства, а ако нпр. подноси и захтјев за додатних 15м2 за једног члана домаћинства, у том случају се овдје уписује 55м2). 
· II.5 Вриједност стана са укљученим ПДВ: Укупна купопродајна цијена коју сте платили продавцу стана. 
· II.6 Износ укупно обрачунатог ПДВ код промета стана: Износ ПДВ-а који је исказан као посебна ставка на фактури продавца.
III.  Подаци о износу ПДВ за који се подноси захтјев за поврат					
У поље III.1 Износ ПДВ-а за који се подноси захтјев за поврат уноси се податак о износу ПДВ-а који купац захтјева за поврат. Овај износ се рачуна сразмјерно квадратури из поља II.4 у односу на укупну квадратуру из поља II.3. Тај износ се рачуна према сљедећој формули:

 

IV. Подаци о трансакцијском рачуну
· Број трансакцијског рачуна: У ово поље уноси се податак о броју трансакцијског рачуна купца (16 цифара) са платне картице или уговора о отварању рачуна. 
· Назив и сједиште банке: У ово поље потребно је уписати пуни назив банке код које  купац има отворен рачун на који ће УИО извршити поврат ПДВ-а.
Потпис и предаја
· У поље Мјесто и датум потребно је уписати локацију и дан када предајете захтјев (нпр. Бања Лука, 14. 7. 2026.). 
· На линију Потпис купца првог стана ставите свој властити потпис (идентичан оном у личној карти). 
Напомена: Сам Образац ЗКПС (овај захтјев) купац треба само својеручно потписати. Овај образац се не овјерава у општини нити код нотара. Обавеза нотарске или општинске овјере потписа постоји искључиво за пратећи Образац ИКПС (Изјава купца првог стана), док сам захтјев купца за поврат ПДВ-а предајете без овјере. Молимо Вас да на образац додате и Ваш контакт телефон, како би Вас службена лица Управе за индиректно опорезивање могла контактирати уколико буде потребно извршити допуну или појашњење достављене документације.

